[{"text_idx": "#000006", "text": "\u201cI gefnogi\u2019r prosiect hwn, rydym yn falch iawn o allu cynnig swyddi llawn amser i ddau Swyddog Pererindod, un yn Wexford ac un yn Sir Benfro. Bydd y swyddogion pererindod hyn yn cael cyfle proffesiynol prin i ysbrydoli pobl, pererinion, cymunedau a busnesau i gael manteision pererindod. Bydd y llwybr pererindod yn creu gwaddol parhaus i\u2019r ddwy gyrchfan pererinion hynod hon drwy adfywio cymunedau, denu pererinion a sicrhau traddodiad diwylliannol modern hir ei barhad."}, {"text_idx": "#000007", "text": "Rydyn ni\u2019n chwilio am ddau berson arbennig sy\u2019n adnabod yr ardal a\u2019i phobl yn dda, i gynllunio a chyflwyno rhaglen bererindod lawn ac ysbrydoledig trwy drafod a\u0302 phobl o bob cymuned, a datblygu gweithredu cymunedol a dan arweiniad gwirfoddolwyr.\u201d"}, {"text_idx": "#000012", "text": "digwyddiad cymunedol, Gwisgoedd canoloesol, hanes, treftadaeth"}, {"text_idx": "#000017", "text": "Yn gweithio ochr yn ochr ag Ymddiriedolaeth Pererindod Prydain ac yn cynrychioli diddordeb Iwerddon yn y prosiect mae Pilgrim Paths Ireland. Dywedodd y Cadeirydd John G O\u2019Dwyer ei fod yn: \u201cfalch iawn o fod yn rhan o\u2019r ti\u0302m sydd a\u0302\u2019r dasg o ddatblygu llwybr pererinion fel rhan o\u2019r prosiect Cysylltiadau Hynafol a fydd yn coffa\u0301u taith Aeddan Sant yn y 6ed ganrif i astudio fel disgybl i Dewi Sant yng Nghymru.\u201d Mae\u2019n credu y bydd y prosiect yn adfywio\u2019r hen gysylltiadau rhwng cymunedau yn Sir Benfro a Wexford drwy ddefnyddio treftadaeth gyffredin i rannu gwybodaeth, profiad a sgiliau lleol. \u201cDylai\u2019r llwybr pererinion newydd olygu llawer o wariant ychwanegol i Wexford a Sir Benfro a thynnu sylw at y dreftadaeth gyfoethog sydd gan y ddwy ardal i\u2019w chynnig i ymwelwyr,\u201d"}, {"text_idx": "#000018", "text": "Hefyd yn ymuno a\u0302\u2019r ti\u0302m bydd dau gwmni nid-er-elw o Orllewin Cymru. Mae Journeying wedi bod yn mynd a\u0302 grwpiau bach o bererinion ar deithiau cerdded tywys i rannau mwy pellennig Prydain ac Iwerddon ers dros ddeng mlynedd ar hugain. Mae Guided Pilgrimage yn cynnig pererindodau Celtaidd undydd neu sawl diwrnod sy\u2019n creu gofod i bobl ailgysylltu\u2019r corff a\u2019r enaid drwy\u2019r tirweddau Celtaidd gwyllt a hardd."}, {"text_idx": "#000019", "text": "Yn dilyn ymgynghoriad cymunedol ac ymchwil marchnad, enw\u2019r llwybr fydd Llwybr Pererindod Wexford-Sir Benfro Mae\u2019r arbenigwyr marchnata cyrchfan o Gaerdydd, Heavenly, ynghyd a\u0302 chwmni dylunio graffeg Orchard wedi creu brand unigryw ar gyfer y llwybr a fydd yn ysbrydoli ymwelwyr o\u2019r DU, Iwerddon a thramor i fod yn bererinion a chael profiad a allai newid eu bywydau. Bydd y brandio\u2019n cynnwys arwyddion ar y llwybr, mapiau a thaflenni yn ogystal a\u0302 phasbortau pererinion ac ap pererinion."}, {"text_idx": "#000020", "text": "Bydd y llwybr ar agor i\u2019r cyhoedd yn 2023 ar gyfer teithiau tywys a hunan-dywys. Mae yna nifer o gyfleoedd i gymryd rhan mewn pererindodau undydd ar y llwybr newydd."}, {"text_idx": "#000022", "text": "Mae hwn yn llwybr sy\u2019n cael ei ddatblygu ac ar hyn o bryd mae\u2019n mynd drwy broses achredu Sport Ireland. Er bod rhai rhannau o\u2019r llwybr ar Lwybrau Cerdded achrededig Wexford (Ferns Village, Oulart Hill, Three Rocks Trail a Carne i Rosslare), mae pob rhan arall o lwybr Llwybr Pererindod Wexford-Sir Benfro eto i\u2019w hachredu. Felly, nid yw Cyngor Sir Wexford a\u2019i bartneriaid datblygu llwybr yn derbyn cyfrifoldeb ac nid ydynt yn atebol am unrhyw golled, difrod neu anaf a all ddigwydd a dylai pob defnyddiwr a chyfranogwr gymryd pob gofal angenrheidiol i fodloni eu hunain yngly\u0302n ag addasrwydd a diogelwch y llwybr."}, {"text_idx": "#000024", "text": "digwyddiad cymunedol, Gwisgoedd canoloesol, hanes, Pererindod, treftadaeth"}, {"text_idx": "#000029", "text": "Nodau allweddol y prosiect yw annog ymwelwyr rhyngwladol i\u2019r ddau ranbarth a chyflwyno prosiect terfynol uchelgeisiol, atyniadol, trawiadol ar gyfer cymunedau lleol Gogledd Wexford a Gogledd Sir Benfro sy\u2019n gwella ac yn cadarnhau ymhellach eu hanes a\u2019r cysylltiadau rhyngddynt."}, {"text_idx": "#000031", "text": "Prosiect celfyddydau FINALE Gwanwyn 2023"}, {"text_idx": "#000036", "text": "Bydd pob comisiwn yn archwilio thema Ffynhonnau Sanctaidd yng Ngogledd Sir Benfro a Gogledd Wexford. Bydd y cyllidebau\u2019n cael eu rhannu\u2019n gyfartal rhwng Sir Benfro a Wexford. Mae\u2019n debygol y bydd rhwng 4-6 comisiwn yn cael eu dyfarnu, o werthoedd amrywiol rhwng \u20ac2000 a \u20ac10,000, yn dibynnu ar natur y prosiect ac i ba raddau y mae\u2019n cynnwys pobl greadigol trawsffiniol Gwahoddir cynigion ar gyfer prosiectau ar raddfa fach yn ogystal a\u0302 chynigion ar raddfa fwy, mwy uchelgeisiol."}, {"text_idx": "#000047", "text": "Mae Cysylltiadau Hynafol wrth eu bodd gyda\u2019r murlun newydd yn Theatr Gwaun, Abergwaun! Yn dilyn proses gystadleuol, rhoddwyd y contract i Accent London, dan arweiniad Grant Radford, sy\u2019n wreiddiol o Bort Talbot ond sydd bellach yn byw yn Llundain. Dros yr haf, bu ymgynghoriadau cymunedol o gymorth i fireinio\u2019r syniadau cychwynnol a dewiswyd y dyluniad terfynol. Gweithiodd Grant a Zoe yn galed iawn yr wythnos ddiwethaf i orffen y murlun, cyn lansiad \u2018Ar Ymyl y Tir\u2019, sef gw\u0302yl newydd yn y theatr. Llongyfarchiadau mawr i bawb a fu ynghlwm a\u0302\u2019r gwaith. Rydym yn meddwl bod y murlun yn edrych yn gain ac yn chwaethus, ac yn cyfeirio\u2019r un pryd at symud a mudo dros Fo\u0302r Iwerddon, sy\u2019n thema\u0302u allweddol i Gysylltiadau Hynafol. Bydd taflen newydd sydd ar fin ymddangos yn darparu mwy o wybodaeth am hanesion lleol, lle\u0302n gwerin a threftadaeth Abergwaun ac Wdig i ymwelwyr chwilfrydig."}, {"text_idx": "#000050", "text": "Roedd Gorymdaith Aberjazz yn llwyddiant ysgubol ddydd Sul 29 Awst! Cynhaliwyd yr Orymdaith yng nghanol rhaglen ardderchog o jazz cyfoes yn Theatr Gwaun, Fwrn a lleoliadau eraill yn y dref. Roedd yr haul yn disgleirio yn Abergwaun wrth i Fand Pres Llarregug chwarae eu cymysgedd eclectig o jazz arddull New Orleans wedi\u2019i ysbrydoli gan hip hop, gan ddilyn pyped draig Gymreig enfawr a gre\u0308wyd gan Invisible Octopus Yn gynharach yn y dydd, cynhaliwyd gweithdai lle gallai pobl ifanc wneud offerynnau cerdd allan o ddeunyddiau wedi\u2019u hailgylchu. Dechreuodd y ddraig a\u2019r band o\u2019r cylch cerrig ar Marine Walk, gan wneud eu ffordd i ganol y dref, i fyny\u2019r Filltir Aur a rownd i gefn Neuadd y Dref, lle buont yn chwarae ychydig mwy ganeuon. Roedd y strydoedd yn llawn o bobl leol ac ymwelwyr ac roedd yr awyrgylch bwiog yn heintus."}, {"text_idx": "#000052", "text": "No Comments on Capel Sant Padrig \u2013 modelau 3D yn datgelu allor o fewn lloc cerrig"}, {"text_idx": "#000054", "text": "Datgelodd y cloddiad dros gant o sgerbydau gan gynnwys dynion, menywod a babanod. Bydd dadansoddiad o\u2019r esgyrn, sy\u2019n digwydd ym Mhrifysgol Sheffield, yn datgelu mwy am bwy oedd y bobl hyn ac o ble y daethant."}, {"text_idx": "#000055", "text": "Mae\u2019r ti\u0302m yn Ymddiriedolaeth Archeolegol Dyfed wedi creu dau fodel 3D, un yn dangos yr hyn sy\u2019n ymddangos i fod yn allor a\u2019r llall yn dangos y lloc carreg crwn gyda\u2019r allor yn ei chanol. Mae rhagor o ymchwiliadau yn parhau er mwyn deall y nodweddion hyn yn well a sut maen nhw\u2019n ymwneud a\u0302\u2019i gilydd."}, {"text_idx": "#000056", "text": "Bydd y dolenni hyn yn mynd a\u0302 chi i\u2019r modelau 3D:"}, {"text_idx": "#000059", "text": "Allbynnau\u2019r Prosiect: Adroddiad erbyn diwedd 2021"}, {"text_idx": "#000066", "text": "Bydd angen i ymgeiswyr gofrestru er mwyn gweld yr holl gyfleoedd tendro. Ar o\u0302l mewngofnodi byddwch yn gallu gweld y briff llawb a manylion y tendr llawn trwy edrych yn yr adran Gwahoddiad i Dendro (ITT). Chwiliwch o fewn yr adran \u2018ITT open to all suppliers\u2019 a chwiliwch am \u2018Development and Management of new cross-border pilgrimage route between Ferns and St Davids and associated tourism products\u2019 neu nodwch y cod 87231"}, {"text_idx": "#000071", "text": "Gyda chymorth Cysylltiadau Hynafol bydd yr w\u0302yl newydd bwysig hon yn cael ei lansio fis Medi 2021 gan ddefnyddio lleoliadau yn ac o amgylch Abergwaun ac Wdig gan ei wneud yn brofiad atmosfferig a chofiadwy."}, {"text_idx": "#000072", "text": "Bydd yr w\u0302yl dridiau yn rhoi cyfleoedd newydd i bawb ar draws cymunedau Gogledd Sir Benfro ddathlu\u2019r straeon sydd wedi\u2019u hymgorffori yn eu hanes, y dirwedd, a\u2019u profiad personol. Bydd perfformwyr proffesiynol ac amatur yn y cymunedau yn cymryd rhan, gyda\u2019r awdur a\u2019r darlledwr Jon Gower a\u2019r cyfansoddwr David Pepper yn darparu cyfeiriad a chynnwys i\u2019r artistiaid."}, {"text_idx": "#000073", "text": "Bydd Theatr Gwaun, theatr gymunedol Abergwaun yn cynnal yr w\u0302yl, gan gydlynu digwyddiadau mewn sawl lleoliad gan gynnwys rhai sy\u2019n gallu cynnig lletygarwch sy\u2019n cynnwys cynhyrchwyr bwyd a diod arbennig Sir Benfro."}, {"text_idx": "#000077", "text": "Bydd prosiect archeolegol \u2018Datguddio\u2019r Gorffennol\u2019 yn archwilio safleoedd ym Mhenfro a Gogledd Wexford drwy dirfesur geoffisegol er mwyn datguddio gwybodaeth yngly\u0302n a\u0302\u2019r Eglwys Geltaidd gynnar, Seintiau Celtaidd, eu dilynwyr a\u2019u pererindodau a fydd yn rhoi mwy o wybodaeth yngly\u0302n a\u0302\u2019r cysylltiadau hanesyddol rhwng y ddwy ardal, ac felly\u2019n cyfrannu at y stori drawsffiniol. Techneg yw geoffiseg sy\u2019n mesur arwyneb y ddaear a\u2019r hyn sydd oddi tanodd drwy greu signal trydanol sy\u2019n cofnodi ac yn mapio\u2019r archeoleg danddaearol."}, {"text_idx": "#000078", "text": "O fewn ei heglwysi, ei chapeli a\u2019i mynwentydd, mae tirwedd eglwysig Sir Benfro a Wexford yn cofnodi\u2019r straeon a\u2019r cysylltiadau a\u0302 Dewi Sant ac Aeddan Sant \u2013 atgof o bwysigrwydd lonydd mo\u0302r yr Iwerydd a gysylltai eglwysi Cymru ac Iwerddon.."}, {"text_idx": "#000079", "text": "Y safleoedd a dargedwyd hyd yn hyn yw:-"}, {"text_idx": "#000080", "text": "Fel canolfan esgobol roedd Eglwys Gadeiriol Tyddewi yn ganolbwynt cryn dipyn o weithgaredd eglwysig yn y mileniwm 1af OC, roedd y posibilrwydd o oroesiad nodweddion canoloesol cynharach wedi\u2019i ystyried a chwblhawyd y geoffiseg ar Berllan y Cantor i\u2019r de-orllewin o\u2019r Gadeirlan yn Awst 2020. Mae\u2019r canfyddiadau\u2019n datgelu llawer o weithgaredd gyda nodweddion diddorol sydd o bosibl yn ymwneud a\u0302 llociau cynharach, wal ffiniol bosib a nodweddion yn gysylltiedig a\u0302\u2019r nawdd."}, {"text_idx": "#000081", "text": "Eglwys Mathri\u2013 lloc cylchol mawr o\u2019r canoloesoedd cynnar o amgylch safle sydd o bosib yn rhagflaenydd, o\u2019r 5ed neu 6ed ganrif, y safle eglwysig yn Nhyddewi."}, {"text_idx": "#000083", "text": "Mynwent Waun y Beddau/Carreg Nymllwyd \u2013 mae\u2019r enwau\u2019n awgrymu safle claddu canoloesol cynnar lle mae beddi o ddyddiau canoloesol cynnar eisoes wedi\u2019u canfod."}, {"text_idx": "#000084", "text": "Capel yr Hen Fynwent \u2013 mae\u2019r enw\u2019n awgrymu gweithgaredd canoloesol cynharach neu gynnar ar y safle."}, {"text_idx": "#000085", "text": "Rosina Vallis/Hodnant \u2013 rhagflaenydd posib i\u2019r safle eglwysig diweddarach yn Nhyddewi, wedi\u2019i ddiffinio gan loc gyda darnau o deils llawr canoloesol."}, {"text_idx": "#000086", "text": "Abaty Fearna\u2013 Sefydlwyd ar ddechrau\u2019r 7fedganrif gan Aeddan Sant (a fu farw yn 624), a gai hefyd ei adnabod fel Ma\u0301edho\u0301g Sant. Bu\u2019n ddisgybl i Dewi Sant, yn o\u0302l yr hanes. Mae tair croes wenithfaen blaen a charreg groes sy\u2019n amlygu gwreiddiau cynharach Fearna. Yn o\u0302l y son, bu farw Diarmait MacMurrough, Brenin Leinster yn Fearna yn 1171 ac fe ddywedir bod darn o groes uchel addurnedig yn y fynwent yn nodi man ei gladdu. Yn ddiweddarach daeth Fearna yn adnabyddus fel Abaty\u2019r Santes Fair, ac mae\u2019n debyg bod y cae yn cynnwys mynachlog gynnar a lloc mynachaidd sydd eisoes wedi ei dargedu fel safle cloddio gan yr Irish Archaeological Field School, a bydd geoffiseg yn helpu gyda\u2019r cloddio."}, {"text_idx": "#000089", "text": "Kilmyshall \u2013 safle eglwys gynnar, mynwent a ffynnon gysegredig mewn lloc hirgrwn."}]